|  |
| --- |
| PRITARTA |
| Kauno miesto savivaldybės administracijos |
| direktoriaus pavaduotojo  2015 m. gruodžio 17d. |
| įsakymu Nr. A-3637 |
|  |
| PATVIRTINTA |
| Kauno lopšelio-darželio „Klumpelė“ |
| direktoriaus |
| 2015 m. gruodžio 21 d. |
| įsakymu Nr.V-50 |

**KAUNO LOPŠELIO-DARŽELIO„KLUMPELĖ“**

**2016–2018 METŲ STRATEGINIS PLANAS**

**I SKYRIUS**

**ĮVADAS**

Kauno vaikųlopšelio-darželio „Klumpelė“ 2016–2018metų strateginis planasrengiamas, siekiant sutelkti įstaigos bendruomenės pastangas kokybiškai įstaigos veiklai, įgyvendinant darželio viziją, prioritetinius tikslus ir uždavinius. Planas atliepia Kauno miesto savivaldybės 2015-2017 m. strateginio veiklos plano, Kauno miesto savivaldybės strateginio plėtros plano iki 2022m., valstybinės švietimo 2013-2022 metų strategijosir valstybės pažangos strategijos „Lietuva 2030“ nuostatas. Rengiant planą atsižvelgiama į lopšelio-darželio vidinio ir išorinio (įsi)vertinimo ataskaitas, bendruomenės narių siūlymus ir lūkesčius, laikomasi viešumo, bendravimo, bendradarbiavimo principų.

Kauno lopšelio-darželio „Klumpelė“ strateginis planas yra pagrindinis veiklos dokumentas, nustatantis tikslus ir jų įgyvendinimui reikalingus žmogiškuosius, intelektinius, finansinius ir materialinius išteklius, pasinaudojant esamomis galimybėmis ir minimizuojant pavojus.

**II SKYRIUS**

**MOKYKLOS PRISTATYMAS**

Kauno lopšelis-darželis „Klumpelė“ yra įsikūręs Sargėnuose ir daugiausiai tenkina šio mikrorajono bei aplinkinių gyvenamųjų rajonų tėvų poreikius leisti savo atžalas į darželį. Įstaigoje veikia 6 ugdymo grupės: 1 ankstyvojo, 4 ikimokyklinio ir 1 priešmokyklinio ugdymo grupė.

2014m. atnaujinta lopšelio-darželio „Klumpelė“ ikimokyklinio ugdymo programa, pagal kurią ugdomos vaiko kompetencijos ir pasiekimų sritys visuminiu kūrybiniu, etnokultūriniu, žaidybiniu, patirtiniu, projektiniu ir vaiko spontaniškos, impulsyvios veiklos, išlaisvinančio judesio metodais.

Priešmokyklinėje grupėje ugdomasis procesas organizuojamas vadovaujantis „Priešmokyklinio ugdymo bendrąja programa“ (2014). Kiekvienais metais priešmokyklinės grupės vaikai dalyvauja „Zipio draugų“ programoje. Aktyviai bendradarbiaujama su Sargėnų šv.Kazimiero pagrindine mokykla.

Plėtojami ryšiai su bendruomene ir tėvais, 2015 m. įdiegta nauja įstaigos internetinės svetainės versija leido sukurti teigiamą ir gerai vertinamą įstaigos įvaizdį. Ugdymo procese ir vaikų pasiekimų fiksavimui bei vertinimui diegiamos informacinės technologijos padeda efektyviau analizuoti darbo rezultatus.

Įstaigoje vaikams, turintiems kalbos ir komunikacijos sutrikimų, teikiamos logopedo paslaugos. Vaikų judėjimo poreikis tenkinamas organizuojant kūno kultūros užsiėmimus salėje ir lauke. Siekdamaspagerinti vaikų mitybą, formuoti sveikos gyvensenos įgūdžius, lopšelis-darželisdalyvauja ES remiamose programose ,,Pienas vaikams“ ir ,,Vaisių vartojimo skatinimas mokyklose“.

**III SKYRIUS**

**SITUACIJOS ANALIZĖ**

1. **Išorinės aplinkos analizė PESTE:**

|  |  |
| --- | --- |
| **Išoriniai veiksniai** |  |
| Politiniai, teisiniai | Lopšelis-darželis yra biudžetinė, švietimo paslaugas teikiantiinstitucija, priklausoma nuo LietuvosRespublikoje ir Kauno miesto savivaldybėje formuojamos švietimo ir ekonomikos politikos. Švietimo ir mokslo ministerijos teisės aktai, Kauno miesto savivaldybės tarybos sprendimai reglamentuoja lopšelio – darželio veiklą, yra palankūs ikimokyklinio ir priešmokyklinio ugdymo organizavimo pasirinkimui, siekiui didinti ugdymo prieinamumą, kokybębei veiksmingumą. |
| Ekonominiai | Kauno lopšelių-darželių finansavimaspriklauso nuo šalies ir miesto savivaldybės biudžetinių galimybių. Pedagogų atlyginimai kito pagal Lietuvos Respublikos švietimo ir mokslo ministro patvirtintus įsakymus.  Įstaigai skiriamų lėšų pakanka darbuotojų darbo užmokesčio apmokėjimui, pedagogų kvalifikacijos tobulinimui, socialinio draudimo įmokoms. 2014 metais 2% ir paramos lėšų gauta 5,3 tūkst. eurų.Šios lėšos kasmet nežymiai didėja, tačiau jų nepakanka įstaigos kapitaliniam remontui, todėl numatoma prašyti pinigų iš savivaldybės biudžeto. |
| Socialiniai | Lopšelis-darželis vis dar nepajėgus priimti visų norinčių lankyti mūsų įstaigą vaikų ir kas metai turime nepatekusių vaikų. 2014 m. rugsėjo mėn. laukiančiųjų eilėje buvo 76, nepateko į darželį 44 vaikai, 2015m. rugsėjo mėn. eilėje buvo71, nepateko 26 vaikai, iš jų 50% pradėjo lankyti kitas ugdymo įstaigas.Norinčių patekti į mūsų darželį vaikų skaičius išlieka panašus, vadinasi įstaiga yra patraukli Sargėnų mikrorajono ir Kauno tėvams. Šiais metais nepatekusių vaikų skaičius sumažėjo, nes galėjome priimti daugiau vaikų, dėl dalies vaikų išėjimo į priešmokyklines grupes mokyklose.  2014-2015 metais Kaune buvo kuriamos naujos grupės ikimokyklinio ir priešmokyklinio amžiaus vaikams (darželiuose, daugiafunkciniuose centruose). ĮgyvendinantValstybinės švietimo strategijos iki 2022m. nuostatas Kauno savivaldybėje 2016 09 01 planuojama išspręsti ikimokyklinio ugdymo vietų stygių mieste. Vadinasi, laukiančiųjų eilėje ir nepatekusių vaikų skaičius gali sumažėti.  Planuojamas privalomasis priešmokyklinis ugdymas gali išvilioti vaikus iš darželių į mokyklas, todėl gali sumažėti vaikų ikimokyklinėse įstaigose arba gali nelikti jose priešmokyklinių grupių.  Vaikų skaičiaus kaitą taip pat įtakojašeimų emigracija ne tik į užsienį, bet ir į kitus rajonus.  Vaikų, gaunančių mokesčio už vaiko išlaikymą lopšelyje-darželyje lengvatas skaičius per tris metus beveik nesikeičia: 2013m. lengvata naudojosi 31 vaikas, 2014m. – 35, 2015m. – 30 vaikų.  Švietimo pagalba vidutiniškai teikiama 34 vaikams, tai sudaro 24% visų lankančių vaikų.  Remiantis Kauno visuomenės sveikatos centro duomenimis, stebimas ikimokyklinio amžiaus vaikų sergamumo didėjimas užkrečiamomis virusinėmisligomis. |
| Technologijos | 2015 m. įdiegta nauja lopšelio-darželio „Klumpelė“ internetinės svetainės versija, nuolat atnaujinama ir papildoma, teikiant tikslingą informaciją tėvams ir visuomenei.  Įstaigoje vaikų ugdymo procesui paįvairinti, pedagogų patirčiai skleisti naudojama multimedijos įranga, įsigytos planšetės, kompiuteriai. Pedagogai vis dažniau naudojasi skaitmeninėmis priemonėmis vaikų gebėjimams ir pasiekimams fiksuoti, sukurtos grupių facebook paskyros bei elektroninės pašto dėžutės leidžia tikslingiau ir veiksmingiau informuoti tėvus apie jų vaikų gyvenimą darželyje.  Duomenys apie ugdytinius ir darbuotojus pateikiami Mokinių ir Pedagogų registruose, Kauno miesto savivaldybės CVPT IS duomenų bazėje. Tai skatina lengvesnį duomenų sisteminimą ir prieinamumą. |
| Edukaciniai (centriniai/vietiniai) | Švietimo politika sudaro galimybę įstaigai dirbti pagal pačių sukurtą ugdymo programą, tenkinančią ugdytinių ir jų šeimų poreikius. Ugdymo modelių, metodų ir būdų įvairovė gerina švietimo prieinamumą. Darželyje su vaikais dirba kvalifikuoti pedagogai ir specialistai, nuolat siekiantys naujų žinių, besitobulinantys ir besidalijantys patirtimi miesto bei šalies kvalifikaciniuose renginiuose.  Pedagogai kartu su ugdytiniais aktyviai dalyvauja miesto ir šalies renginiuose, bendradarbiauja su kitomis švietimo, kultūros, visuomeninėmis įstaigomis.  Mokinio krepšelio, įstaigos paramos lėšossudaro galimybes atnaujinti ir papildyti ugdymo aplinkas.  Visa tai sudaro prielaidas sėkmingam lopšelio-darželio funkcionavimui ir ugdymo kokybės gerinimui. |

1. **Vidinių išteklių analizė:**

|  |  |
| --- | --- |
| **Vidiniai veiksniai** |  |
| Mokyklos kultūra/Etosas | Remiantis pastarųjų metų įsivertinimo duomenimis, stebimas 4 vertinimo lygio augimas visose srityse, ypač vaikų ugdymo(si) [nuo 23% iki 51%], pasiekimų [nuo 20% iki 43%] ir išteklių [nuo 27% iki 47%].  2014 m. giluminio audito duomenimis, lopšelio – darželio įvaizdį palankiai vertina 92% bendruomenės narių. Yra sukurta veiksminga įvaizdžio kūrimo sistema, kiekvienas asmeniškai prisideda prie gero darželio vardo puoselėjimo.  *Tobulintinos sritys*: šeimos ir darželio bendruomenės bendradarbiavimo kokybė. |
| Ugdymas ir mokymasis | Ugdymas organizuojamas remiantis 2014m. atnaujinta lopšelio-darželio „Klumpelė“ ikimokyklinio ugdymo programa, "Priešmokyklinio ugdymo bendrąja programa", kasmetiniais veiklos ir ugdomojo darbo planais, kurie atitinka valstybės nustatytus reikalavimus ir yra periodiškai tobulinami bei atnaujinami.  Plačiojo audito duomenimis, bendruomenė (51%) labai gerai (4lygiu) vertina „Vaiko ugdymo(si) sritį“. Ugdymo turinys ir kasdieninės veiklos planavimas padeda vaikams realizuoti savo galias ir ugdytis kompetencijas. Auklėtojos organizuoja ugdymo procesą, kuriame aktyvus yra vaikas, tarp pedagogo ir ugdytinio vyrauja nuoširdi ir konstruktyvi sąveika. Darželyje yra sukurta graži, estetiška aplinka, edukacinės erdvės atitinka vaikų amžių, poreikius, interesus.  *Tobulintina sritis*: nevienodai suprantama „vaikų kultūros“ sąvoka, ugdymo(si) būdai ir metodai nepakankamai naujoviški ir įvairūs, ne visada aktyvinantys mąstymą, savarankiškumą. |
| Popamokinė veikla | Darželyje, atliepiant tėvų ir vaikų poreikius, sudarytos sąlygos papildomai veiklai. Įstaigoje vaikai lanko keramikos, sporto, krepšinio ir šokių būrelius. |
| Pasiekimai | Lopšelio-darželio ugdytiniai yra sėkmingai paruošiami mokyklai, aktyviai dalyvauja miesto ir rajono meniniuose, kultūriniuose renginiuose ir projektuose, tampa laureatais ar laimi prizines vietas.  Įstaigoje yra sukurta vaiko pažangos vertinimo sistema. Vaiko vertinimas vyksta pagal įgytus vaiko gebėjimus ir kompetencijas du kartus metuose, esant reikalui dažniau. Pedagogai taiko įvairias vaiko pasiekimų fiksavimo formas ir vertinimo metodikas, išbando naujas.  *Tobulintina sritis:* specialiųjų poreikių ir išskirtinių vaiko gebėjimų pažinimas, vertinimas ir ugdymo individualizavimas, vaiko pažangos pagal žingsnius atpažinimas. |
| Pagalba mokiniui | Lopšelyje-darželyjevaikams su kalbos ir kalbėjimo sutrikimais teikiama logopedo pagalba. Dirba dvi logopedės, turinčios vyresniosios ir metodininkės kvalifikacijas. 2015 m. logopedo etatas padidintas iki 0,875 darbo krūvio.  Vaikų judėjimo poreikio tenkinimas, kūno padėties lavinimas bei plokščiapadystės profilaktika vykdoma kūno kultūros užsiėmimuose du kartus per savaitę su kūno kultūros mokytoja metodininke.  Įstaigoje veikianti Vaiko gerovės komisija sprendžia vaikų ugdymo(si) sunkumų klausimus, teikia informacinę, konsultacinę pagalbą tėvams, esant reikalui bendradarbiaujama su kitomis institucijomis (PPT, kt.).  *Tobulintina sritis:* aktyvesnis logopedų įtraukimas į komandinį darbą su grupių auklėtojomis, tėvais. |
| Personalo formavimas ir organizavimas | Nuo 2014-09-01 m. m. etatų skaičius lopšelyje-darželyje yra 35,27 etato, iš jų 14,77 pedagoginių darbuotojų.  Lopšelyje – darželyje dirba 15pedagogų: direktorė, pavaduotoja ugdymui, 4 pedagogės, turinčios vyresniosios auklėtojos ir vyresniosios logopedės kategorijas, 9 metodininkės. Įstaigos personalą sudaro vyr. buhalterė, direktorės pavaduotoja ūkio reikalams, dietistė, raštvedė – archyvarė, sandėlininkė, 3 sargai, 6 auklėtojų padėjėjos, valytoja, kiemsargis, pagalbinis darbininkas, 2 virėjos, pagalbinė virtuvės darbininkė, pastatų priežiūros ir einamojo remonto darbininkas, patalynės prižiūrėtoja.  Įstaigos darbo organizavimas pagrįstas įstaigos veiklos struktūra bei tobulinimu.Kiekvienas darbuotojas susipažinęs su savo pareiginiais nuostatais ir juos vykdo.  *Tobulintina sritis:*lopšelio-darželio bendruomenės bendravimo ir bendradarbiavimo kultūros puoselėjimas. |
| Vadovavimas ir lyderystė | Lopšeliui-darželiui vadovauja direktorė, įgijusiII vadybinę kategoriją. Veiklą koordinuoja pavaduotoja ugdymui ir pavaduotoja ūkiui.  Lopšelyje – darželyje veikia savivaldos institucijos: įstaigos taryba, metodinė ir pedagogų taryba, pedagogų atestacijos komisija.  Darbuotojai vadovu pasitiki, pripažįsta kompetentingu lyderiu. Sprendimai priimami remiantis demokratiškumo, humaniškumo principais, atsižvelgiant į daugumos nuomonę. Sprendimus priima įstaigos vadovas bendru sutarimu su bendruomenės atstovais bei įstaigos taryba.  2 kartus metuose vadovai atsiskaito lopšelio-darželiobendruomenei. Vadovo veiklos ataskaita teikiama Kauno m. savivaldybei sausio mėn. Pedagogai savo veiklą įsivertina pildydami savianalizės anketas 1 kartą metuose.  Darbuotojai supranta, kad vidaus auditas yra savo darbo kokybės įsivertinimas, padedantis išryškinti stipriąsias ir silpnąsias puses.Įsivertinimo rezultatai reguliariai aptariami, laisvai išreiškiant savo nuomonę ir ieškant gairių darbo kokybės tobulinimui.  *Tobulintina sritis:* didesnis bendruomenės narių įtraukimas į įsivertinimo ir tobulinimo procesus;pavaduotojos ugdymui vadybinės kategorijos įgijimas. |
| Finansiniai ištekliai | Lopšelio-darželio veikla finansuojama iš savivaldybės biudžeto, valstybės biudžeto (mokinio krepšelio), 2% pajamų mokesčio paramos, ES ir nacionalinės paramos pagal vykdomus projektus, įstaigos pajamų lėšų.  Iš savivaldybės biudžeto 2015 m. pagal patvirtintas programos sąmatas skirta 216,4 tūkst. Eur, iš jų 169,8 tūkst. Eur bus panaudota darbo užmokesčiui, socialinio draudimo įmokoms. Šios lėšos sudaro 78,4% sąmatos. Komunaliniams mokesčiams ir ilgalaikio turto remontui, rekonstrukcijai 37,0 tūkst. Eur – tai 17,1 % sąmatos. Kadastriniams matavimams ir techninio projekto užsakymui 2,1 tūkst. Eur – tai 1% sąmatos. Likusi dalis skirta medikamentų, kitų prekių įsigijimui, spaudiniams 7,4 tūkst. Eur – tai 3,4% sąmatos. Kvalifikacijai 0,1 tūkst. Eur – tai 0,05% sąmatos.  Iš valstybės biudžeto 2015 m. pagal patvirtintas programos sąmatas skirta 106,9 tūkst. Eur iš jų 103,0 tūkst. Eur bus panaudota darbo užmokesčiui, socialinio draudimo įmokoms. Šios lėšos sudaro 96,3% sąmatos. Likusi dalis spaudiniams, kitoms prekėms ir paslaugoms 3,3 tūkst. Eur – tai 3,1% sąmatos. Kvalifikacijai 0,6 tūkst. Eur – tai 0,6% sąmatos.  Įstaiga 2015 m. planuoja gauti 53,6 tūkst. Eur pajamų. Didžioji dalis šių lėšų skirta apmokėti tiekėjams už maisto produktus, apie 72%, darbo užmokesčiui, socialinio draudimo įmokoms apie 9% sąmatos, likusi bus panaudota patalynės, ūkinių, kanceliarinių, statybinių prekių įsigijimui apie 9%; ilgalaikio turto avariniams ir kitiems remontams apie 7% sąmatos.  2% pajamų mokesčio parama vidutiniškai per 3 praėjusius metus sudarė 3,1 tūkst. Eur. Šios lėšos naudojamos įsigyti ūkinėms prekėms, paslaugoms (WC patalpos ir koridoriaus sienų remontas, lauko lempų keitimas, pianino derinimas).  Pagal vykdomus projektus ES ir nacionalinė parama už suvartotus pieno produktus vidutiniškai per 3 praėjusius metus sudarė 3,4 tūkst. Eur, o už suvartotus vaisius – 3,5 tūkst. Eur.  *Tobulintinos sritys:* ieškoti galimybių pastato apšiltinimui, lauko ir vidaus erdvių remontams. |
| Patalpos ir kiti materialiniai ištekliai | Darželis yra senos statybos, nuo 1976 metų atliekami tik kosmetiniai remontai, todėl vidaus sistemos ir pastato išorė yra labai nusidėvėjusios. Reikalingi kapitaliniai virtuvės patalpų, vamzdynų, išorės sienų ir stogo remontai, takų aplink pastatą grindinio keitimai.  Per 2013 – 2015 metus lopšelyje-darželyje buvo atnaujintas lauko inventorius,įsigytos naujos smėlio dėžės, pašalinti nesaugūs įrenginiai, sutvarkytas įvažiavimas į darželio teritoriją, įstaiga aptverta nauja saugia tvora.  Vidaus patalpos atnaujintos dalinai (suremontuotos3WC patalpos, vienos grupės rūbinėlė, virtuvėlė).  Grupės papildytos naujomis edukacinėmis priemonėmis, IKT, baldais, knygomis.  *Tobulintinos sritys:* toliau turtinti darželio materialinę bazę. |

1. **SSGG analizė:**

|  |  |
| --- | --- |
| **Stiprybės**   * Aukštos kvalifikacijos vadovai ir kompetentingi pedagogai. * Sukurta patraukli ir nuolat atnaujinama internetinė svetainė teigiamai veikia darželio įvaizdį. * Pedagogai kūrybiškai modeliuoja ugdymo(si) turinį, vykdo projektinę veiklą. * Sudarytos palankios sąlygos pedagogų kvalifikacijai tobulinti. * Nauja tvora, pasodintas sodas, estetiška,nuolat turtinama lauko ir grupiųaplinkasudaro sąlygas saugiam ir kūrybiškam vaikų būviui darželyje. * Sudarytos sąlygos vaikams dalyvauti papildomo ugdymo užsiėmimuose, taip patenkinant vaikų poreikius ir tėvų lūkesčius. * Darželio tradicijų (švenčių, vakaronių, pramogų)ir etnokultūros puoselėjimas. * Sudaromos palankios sąlygos vaikų sveikatos stiprinimui bei aktyvios fizinės veiklos skatinimui. * Dalyvavimas tarptautinėje „Zipio draugų“ programoje. | **Silpnybės**   * Nepakankama pedagogų ir tėvų veiklos dermė, skatinant vaiko pasiekimus ir juos vertinant. * Nepakankamas įstaigos bendruomenės narių atvirumas pokyčiams, komandinio darbo veiksmingumas. * Nepakankamas įstaigos kompiuterizavimas, riboti darbuotojų gebėjimai naudotis IKT. * Mažai dėmesio išskirtiniams vaikų gebėjimams ir specialiesiems poreikiams. * Reikalinga renovuoti darželio pastatą iš lauko, pakeisti santechninę įrangą, suremontuoti virtuvę. |
| **Galimybės**   * Profesiškaitobulėti įsivertinimo ir informacinių technologijų taikymo srityse. * Dalyvauti miesto, šalies, tarptautiniuose projektuose. * Tobulinti (įsi)vertinimo sistemą, orientuojantis į struktūros, ugdymo proceso ir vaikų pasiekimų vertinimą. * Efektyviau panaudoti technologijų galimybes. * Stiprinti įstaigos bendruomenės narių bendradarbiavimo ir komandinio darbo įgūdžius. * Ieškoti ir taikyti konstruktyvaus bendradarbiavimo su tėvais formų. | **Grėsmės/pavojai**   * Per didelis vaikų skaičius grupėse. * Darbuotojų atlyginimai mažai motyvuoja sėkmingam darbui. * Pedagogų amžiaus senėjimas. * Blogėjanti vaikų sveikata, daugėja vaikų su spec. poreikiais. * Pasyvus tėvų požiūris į vaiko ugdymą, didelis suaugusiųjų užimtumas. * Privalomas priešmokyklinis ugdymas gali persikelti į mokyklas. |

**IV SKYRIUS**

**MOKYKLOS VIZIJA**

Susitelkusi,demokratiška ir kūrybiška lopšelio-darželio „Klumpelė“ bendruomenė teikiakokybiškas ikimokyklinio ir priešmokyklinio ugdymo paslaugas, grįstas pozityviu, visapusišku požiūriu į vaiko individualius pasiekimus ir poreikius.

**V SKYRIUS**

**MOKYKLOS MISIJA**

Užtikrinti kokybišką ikimokyklinio ir priešmokyklinio ugdymo programų įgyvendinimą patrauklioje edukacinėje – kūrybinėje aplinkoje, užtikrinti vaiko mokyklinę brandą, sveikatą ir saugumą, formuoti šeimos ir vaiko vertybines nuostatas, skatinti bendruomeniškumą, puoselėti tautos kultūrą.

**VI SKYRIUS**

**VERTYBĖS IR FILOSOFIJA**

Vaiką ir vaikystę branginame kaip unikalią vertybę, padėdami jam suvokti save, pažinti pasaulį ir išsaugoti asmenybės individualumą.

Įstaigoje palaikoma ir gerbiama kiekvieno bendruomenės nario kompetencija, atsakomybė, kūrybiškumas.

Bendradarbiavimas su vaiko šeima yra vienas svarbiausių sėkmingo vaiko ugdymo(si) sąlygų.

**VII SKYRIUS**

**STRATEGINIAI TIKSLAI**

|  |  |
| --- | --- |
| 1. KLIENTO PERSPEKTYVA   *(organizacijos kultūra, bendrasis ugdymo organizavimas, pasiekimai bei rezultatai)* | 1. ORGANIZACINĖ PERSPEKTYVA   *(mokymas, mokymasis, pagalba mokiniui, mokyklos strategija, įsivertinimas, vadovavimas)* |
| Pritaikyti komandinio darbo metodą ir informacines technologijas, siekiant pagerinti įstaigos bendruomenės bendradarbiavimo kultūrą. | Patobulinti darželio veiklos įsivertinimą, pagrindžiant jį duomenimis ir refleksija. |
| 1. PARAMOS PERSPEKTYVA   *(įstaigos materialinių ir finansinių išteklių valdymas)* | 1. MOKYMOSI PERSPEKTYVA   *(įstaigos personalo komplektavimas, jo darbo organizavimas, dėmesys personalui)* |
| Atnaujinti įstaigos išorės ir vidaus aplinką, tikslingai administruojantbei valdant lėšas. |  |

**VIII SKYRIUS**

**STRATEGIJOSREALIZAVIMO PRIEMONIŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| **1 tikslas –pritaikyti komandinio darbo metodą ir informacines technologijas, siekiant pagerinti įstaigos bendruomenės bendradarbiavimo kultūrą.** | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | Planuojamas pasiekimo laikas | Atsakingi vykdyto  jai | Lėšų poreikis ir numato  mi finansavimo šaltiniai |
| 1. Ugdymo procesą papildyti komandinioprojektinio darbo, patirtinio mokymosi, aktyviai  siais būdais ir informaci  nėmistechnologi  jomis. | Paskaitos, pasitarimai apie komandinio darbo metodą tarp kolegų ir vaikų. | Kolektyve trūksta komandinio darbo nuostatų ir įgūdžių. Remiantis tyrimu, komandinio darbo metodus taiko tik 19 % respondentų. | 90% pedagogų ir 50% kitų bendruomenės narių išmanys komandinio darbo specifiką ir ją taikys savo darbe. | 2016-2017 | Pavaduotoja ugdymui,  pedagogai |  |
| Auklėtojų padėjėjų motyvacijos ir kompetenci-jos kėlimas siekiantkomandinio darbo grupėje. | Auklėtojų padėjėjos mažai įsitraukia ir padeda ugdymo procese. | Auklėtojų padėjėjos dalyvaus kvalifikaciniuose mokymuose. | 2016-2018 | Pavaduotoja  ūkiui | 150 Eursavival-dybėsarba įstaigos pajamų lėšos |
| Darbuotojų pareiginių aprašų atnaujinimas. | Pareiginiai aprašai parengti prieš 12 metų, todėl tikslinga juos atnaujinti. | Parengti nauji pareiginiai aprašai. | 2016 | Direktorė, darbo grupė |  |
| IKT ir efektyvių metodų (komandinio darbo, patirtinio mokymosi, eksperimentavimo, situacijų žaidimų ir kt.) pritaikymas ugdymo procese. | Auklėtojų planuose vyrauja tradiciniai bei spontaniškos vaikų veiklos būdai. Retai drįstama išbandyti netikėtas, nestandarti  nes veiklos formas. | 6 atviros veiklos.  Ugdymo turinys papildomas aktyviaisiais, komandinio darbo, patirtinio mokymo(si)būdais ir šiuolaikinėmis technologijomis.  Įsigyti 2 kompiuteriai, 2 planšetės, 3 interaktyvios programėlės. | 2016-2018  Įsigyti 2016-2017 | Direktorė, pavaduotoja ugdymui, pedagogai | 4000EurMK lėšos |
| Bendri įstaigos projektai su tėvais ir socialiniais partneriais. | Pedagogai pripažįsta projektinės veiklos naudą, todėl svarbu į jų vykdymą įtraukti kuo daugiau dalyvių ir partnerių. | 3 bendri įstaigos projektai.  100 % pedagogų kartą per metus dalyvauja renginiuose už įstaigos ribų.  Atlikta projekto efektyvumo analizė. | 2016-2018 | Direktorė, pavaduotoja ugdymui, pedagogai specialis-tai |  |
| 2.Efektyvinti bendradar-biavimą su tėvais, siekiant vaikų ugdymo kokybės. | Tėvų inicijuotos ir organizuotos veiklos grupėse ir netradicinėse erdvėse, savanorystės projektai, tėvų pasiūlymų, idėjų bankas. | Su tėvais bendradar-biaujama tik 50 %, todėl tėvai turėtų labiau būti įtraukiami ir įvairesnėmis formomis į ugdymo procesą. | 70% tėvų aktyviai bendradarbiauja su įstaiga, papildo ugdymo procesą savo idėjomis ir veiklomis, vykdo projektus, padeda rengti parodas, dalyvauja kituose įstaigos renginiuose. Tėvai dalyvauja inicijuojant ir priimant svarbius sprendimus. | 2016-2018 | Pavaduotoja ugdymui, pedagogai | 300 EurMK lėšos |
| „Grįžtamojo ryšio“ tyrimai. | Išbandytas 2015m. tyrimas susilaukė susidomėji  mo, todėl verta jį kartoti. | Gaunama informacija apie ugdymo proceso veiksmingumą iš vaiko ir tėvųpozicijų. | 2016-2018 | Pavaduotoja ugdymui, pedagogai |  |
| Tėvų informavimo sistemos atnaujinimas. | Tėvams trūksta savalaikės, tikslingos informacijos apie vaikų ugdymą. | Atliktas tyrimas apie bendradarbiavimo su tėvais kokybę, pravestos apskrito stalo diskusijos, tėvų valandėlės ir kita. | 2016-2018 | Pavaduotoja ugdymui, darbo grupė |  |

|  |  |  |  |  |  |  |
| --- | --- | --- | --- | --- | --- | --- |
| **2 tikslas –patobulinti darželio veiklos įsivertinimą, pagrindžiant jį duomenimis ir refleksija.** | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | Planuo  jamas pasiekimo laikas | Atsakingi vykdytojai | Lėšų poreikis ir numatomi finansavi  mošaltiniai |
| 1. Patobulinti vaikų pasiekimų pažangos(įsi)vertinimo sistemą. | Vaiko pasiekimų aplanko kokybė (vaikų pasiekimams taikyti kaupiamąjį, formuoja  mąjį vertinimą). | Grupėse pradėti pildyti kiekvieno vaiko pasiekimų aplankai. | Remiantis vaiko pasiekimų aplanko informacija bus individualizuo-jamas, diferencijuojamas ir planuojamas ugdymo turinys. | 2016-2018 | Pedagogaipavaduo-toja ugdymui |  |
| Gabių vaikų paieška ir jų gebėjimų plėtotė. | Per mažai dėmesio skiriama išskirtiniams vaikų gebėjimams. | Vaikų talentų vakaronės, personalinės darbų parodos atskleis vaikų individualius gebėjimus. | 2016,  2017,  2018 | Pavaduotoja ugdymui, pedagogai |  |
| Vaikų gebėjimų vertinimo lyginamasis tyrimas pedagogams ir tėvams. | Tėvai per mažai domisi vaikų daroma pažanga. | Atliktas tyrimas.  70% tėvųdalyvauja vaiko pasiekimų vertinime  (anketos, tyrimai, analizės). | 2016 | Pavaduotoja ugdymui,pedagogai |  |
| Vaikų savęs vertinimo formų paieška ir taikymas grupėse. | Vaikai nedrąsiai save vertina, nepasitiki arba pervertina savo gebėjimus. | Ugdymo procese taikomi vaikų savęs vertinimo metodai ir būdai padės geriau pažinti save, pamatyti savo pasiekimus. | 2016-2018 | Pedagogai |  |
| 2. Patobulinti įstaigos vidaus ir išorės įsivertinimo procesą. | Dalyvavimas seminaruose apie įsivertinimą. | Įsivertinimo mokymuose dalyvavo tik du pedagogai. | 70% pedagogų dalyvaus kvalifikaci-niuose renginiuose apie įsivertinimą. | 2016-2017 | Pavaduotoja ugdymui | 300EurMK lėšos |
| Įsivertinimo instrumentų ir kompiuteri-nių technologijų panaudoji-mas veiklos kokybei analizuoti. | Auditui naudojamos anketos yra neveiksmingos | Dėka informacinių technologijų panaudojimo, vertinimeturės galimybę dalyvauti daugiau bendruomenės narių. Vertinimui bus panaudojami instrumentai (IQES, ir kt.). | 2016-2018 | Įsivertinimo darbo grupė |  |
| Iliustracijų vidinio audito rodikliams kūrimas. | Giluminis auditas atliekamas neturint savo įstaigos apibrėžtų rodiklių iliustracijų. | Sukurti kokybės rodiklių vertinimo kriterijai. | 2016-2018 | Įsivertinimo darbo grupė. |  |
| Giluminio audito rodiklio – bendradarbiavimo kultūros analizė. | Lopšelio-darželio bendruomenės bendravimo ir bendradarbiavimo kultūra yra trečiame lygyje. | Pasiektas ketvirtas įsivertinimo lygis. | 2017 | Įsivertinimo darbo grupė. |  |
| 3.  Tobulinti pedagogų įsivertinimo ir reflektavimo įgūdžius. | Pedagogų savianalizės formos patvirtinimas ir pildymas kartą metuose. | Pedagogai neturi reflektavimo įgūdžių, per mažai motyvuoti bendriems įstaigos tikslams siekti. | Patvirtinta pedagogų savianalizės forma sistemingai pildoma ir apsvarstoma. | 2016 | Pavaduotoja ugdymui |  |
| Gerosios patirties sklaida. | Pedagogai dalyvauja kvalifikacijos tobulinimo renginiuose, dalijasi patirtimi. | Surengti du metodiniai kvalifikaciniai renginiai miesto ar šalies pedagogams. | 2016,  2017 | Direktorė, pavaduotoja ugdymui |  |

|  |  |  |  |  |  |  |
| --- | --- | --- | --- | --- | --- | --- |
| **3 tikslas – atnaujinti įstaigos išorės ir vidaus aplinką, tikslingai administruojant bei valdant lėšas.** | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | Planuojamas pasiekimo laikas | Atsakingi vykdytojai | Lėšų poreikis ir numatomi finansavi  mošaltiniai |
| 1. Pateikti paraišką dėl darželio lauko sienųapšiltinimo. | Pastato lauko sienų apšiltinimas. | Darželio išorė neremontuota nuo jo atidarymo, t.y. 40 metų. | Apšiltintos ir nudažytos pastato lauko sienos. | 2016 | Direktorė, pavaduotoja ūkiui | 37000 Eur savivaldybės biudžeto lėšos |
| 2.Papildyti lauko erdves, pritaikant jas ekologinei, sveikatinimo ir edukacinei veiklai. | Ekologinio takelio įrengimas.  Darželio sodo puoselėjimas.  Lauko priemonių vaikų žaidimų aikštelėse įsigijimas. | 2015 metais vykdytame įstaigos ekologiniame projekte nebuvo įgyvendintas takelio įrengimas.  Nepakanka priemonių vaikų žaidimams lauke. | Įrengtas ekologinis takelis.  Auginami vaismedžiai ir vaiskrūmiai.  Įsigytos 2 naujos lauko priemonės. | 2017  2016-2018  2016 | Pedagogai pavaduotoja ugdymui  Pavaduotoja ūkiui | 5000 EurMK ir įstaigos pajamų lėšos |
| 3. Renovuoti vandentiekio ir kanalizacijos sistemas. | Vandentiekio ir kanalizacijos sistemų rekonstrukci-ja. | Vandentiekio ir kanalizacijos vamzdynai yra nusidėvėję. | Atnaujintas įstaigos vamzdynas. | 2016 –  2017 | Pavaduotoja ūkiui | 40000 Eur savivaldybės biudžeto lėšos |
| 4. Atlikti virtuvės kapitalinį remontą. | Virtuvės kapitalinis remontas. | Virtuvės sienos, plytelės neatitinka higienos normos reikalavimų. | Atliktas virtuvės remontas, atitinkantis higienos normos. | 2016 | Pavaduotoja ūkiui | 20000 Eur savivaldybės biudžeto lėšos |

Planą parengė:

Direktorė Jolanta Bitvinskienė

Direktoriaus pavaduotoja ugdymui Lina Mačiuitytė

Priešmokyklinio ugdymo pedagogė Rita Pileckienė

Logopedė Aušra Knyšienė

Vyr. buhalterė Renata Maleckienė

PRITARTA:

Kauno lopšelio darželio „Klumpelė“

tarybos 2015m. spalio 21 d.

posėdžio protokolu Nr. 2.2 – 3.